ועדת החוקה, חוק ומשפט, כנסת 20, פרוטוקול מספר 499, 2017-12-04 12:30

ניסן סלומינסקי: צהריים טובים, אנחנו פותחים את ישיבת הוועדה.

ניסן סלומינסקי: צהריים טובים לך, חבר הכנסת אורן חזן, שגם יוזם את החוק, צהריים טובים לכל מי שהצטרף אלינו – כולכם ברוכים.

אורן אסף חזן: להמוני הח"כים שהצטרפו אלינו לדיון החשוב הזה.

אורן אסף חזן: ..

ניסן סלומינסקי: אנחנו דנים בהצעת חוק - - -

אורן אסף חזן: אני אוהב שאין הרבה ח"כים, כי אני יכול להעביר מה שאני רוצה.

ניסן סלומינסקי: אורן, אורן.

ניסן סלומינסקי: אנחנו דנים בהצעת חוק הדגל, הסמל והמנון המדינה (תיקון – הצבת דגל באירוע ציבורי), של חבר הנכנסת אורן אסף חזן.

ניסן סלומינסקי: מאחר שאתה בעל החוק אתה מוזמן להציג אותו.

אורן אסף חזן: הציבור הוא בעל החוק, אני בסך הכול יזמתי אותו.

ניסן סלומינסקי: כשזה יאושר אז זה יעבור לציבור.

אורן אסף חזן: חברי היקר היושב-ראש, ראשית ברכות, אנחנו אוהבים אותך ואנחנו איתך, ידידי משכבר הימים.

אורן אסף חזן: תודה שאתה איתנו.

אורן אסף חזן: אנחנו ניגש ישר לעיקר.

אורן אסף חזן: תראו, לפני מספר חודשים כולנו גילינו מציאות שבה נשיא מדינת ישראל – כן, אנחנו מדברים על אותו נשיא שעד לא מזמן הייתה סערה גדולה לגבי ההתנהלות שלו - - -

ניסן סלומינסקי: לא, לא, עזוב, לא בוועדה.

אורן אסף חזן: לא, שנייה, תן לי.

אורן אסף חזן: הסיבה שהחוק הזה נולד היא נשיא המדינה, ולכן ראוי להגיד את מה שאני הולך להגיד.

אורן אסף חזן: זו הסיבה.

ניסן סלומינסקי: אבל לא על הנשיא, על האירוע.

אורן אסף חזן: זה מה שאני אומר.

אורן אסף חזן: היו מי שביקרו את הנשיא על מעשה אחד שקרה, שגם אני לא הסכמתי איתו.

אורן אסף חזן: אבל אני ביקרתי אותו על דרך מאוד ארוכה, שמתחילה בזה שהוא תומך בהתבוללות, ממשיכה לזה שהוא הפך להיות אדם פוליטי - -

ניסן סלומינסקי: אורן.

אורן אסף חזן: - - אבל היה משהו אחד שקרה עוד לפני.

אורן אסף חזן: המשהו הזה התקיים בוועידת עיתון "הארץ".

אורן אסף חזן: הגיע נשיא המדינה בתפקידו כנשיא המדינה.

אורן אסף חזן: ..

אורן אסף חזן: הוא לא היה מוזמן לאירוע הזה ולא היה נואם בו לולי היה נשיא מדינת ישראל, נשיא העם היהודי.

אורן אסף חזן: והוא אמור לעלות לבמה, ועל הבמה ניצב בגאווה דגל ישראל.

אורן אסף חזן: רק מה, היה שם איזה אורח ערבי, הגדיר את עצמו פלסטיני, נציג אותה רשות בדיונית דמיונית, הרשות הפלסטינית, ואומר: רבותיי, דגל ישראל פוגע בכבודי, רבותיי, אני לא חש בנוח שדגל ישראל על הבמה, אני מבקש להסיר את הדגל.

אורן אסף חזן: אתם יודעים מה קרה?

אורן אסף חזן: הדגל הוסר, ונשיא המדינה שלנו לא נקף אצבע כדי להגיד, ולו במילה, "רבותיי, אם מורידים את הדגל אני לא נואם, זה הדגל של המדינה שלי".

אורן אסף חזן: לאט-לאט ראינו לאורך השנה האחרונה ניצנים נוספים של מקרים מזעזעים בעיניי; של מוסדות חינוך שמחליטים "דגל ישראל – לא בבית ספרנו".

אורן אסף חזן: רק לפני שבועיים ראינו איך במכון וינגייט, מכון לאומי שמתוקצב על ידי המדינה, מורים לסטודנטים שתלו בגאווה דגל על המרפסת, "תורידו את הדגל, כי מבקרים רבים מגיעים למכון והדגל יכול לפגוע ברגשותיהם".

אורן אסף חזן: אני לא יכול להכריח את כולם לאהוב את הדגל.

אורן אסף חזן: אני אישית מאוד אוהב את דגל ישראל.

אורן אסף חזן: לא יודע, אולי זו גזירת גורל, אבל ב-28 באוקטובר 48' נקבע שזה הדגל שלנו – ואני גם נולדתי ב-28 באוקטובר.

אורן אסף חזן: אני לא יודע, אולי זה קשור.

אורן אסף חזן: אגב, ב-ל' בתשרי, תאריך הלידה העברי שלי, הונחה אבן הפינה לכנסת.

אורן אסף חזן: יש אבן ענקית מתחת לדוכן הנואמים, כתוב עליה "ל' בתשרי, יום אבן הפינה".

אורן אסף חזן: אז אני לא יודע, אולי זה מיסטיקה, אולי זה חיבור משמיים, אבל אני מאוד מחובר לדברים האלה ואת הדגל אני מאוד אוהב.

אורן אסף חזן: והזילות שבה אנחנו מרשים לעצמנו לפגוע בסמלים שלנו גרמה לי להעביר בוועדה הזו חוק כמו שם המדינה, שקובע שישראל, כהגדרתה, היא ביתו ומבטחו של העם היהודי, מדינה יהודית לעם היהודי בארץ ישראל.

אורן אסף חזן: ואני גם עובד על חוק הדגל, שכבר עשינו בו שינויים ועכשיו מובא שינוי נוסף.

אורן אסף חזן: אני אומר דבר פשוט, אני לא יכול להכריח כל אחד לאהוב את הדגל, אני לא יכול להכריח כל אחד לתלות אותו.

אורן אסף חזן: החלום שלי הוא שאנחנו נתייחס לדגל כמו שהאמריקאים עושים: דגל לא זורקים לפח, קוברים; דגל שמונף, אם יש קצת חושך אז מאירים אותו בפנס; דגל בלוי, דגל קרוע – אנחנו נותנים קנס, כי יש לנו כבוד; אנחנו רואים דגל זרוק באמצע הכביש, אנחנו לא רומסים אותו עם הרכב.

אורן אסף חזן: הרי אם היו אלה האויבים שלנו שדורכים על הדגל היינו מזדעקים, אבל כשלנו זה קורה זה לגיטימי.

יכול לעשות: השלב הבא מבחינתי זה פנייה ליושב-ראש הכנסת - - -

<קריאה: הוא בא לאירוע ואין דגל – הוא לא יעלה לדבר?

ניסן סלומינסקי: זה מה שעושים העוזרים?

אורן אסף חזן: אני לא יודע, העוזרים שלי מתעסקים בדברים אחרים.

ניסן סלומינסקי: שכל חבר כנסת, כמו שיש לו כיסא צמוד, שיהיה לו עכשיו גם דגל צמוד.

אורן אסף חזן: אז אני רוצה שתדע לך שהשלב הבא מבחינתי – ואני מאמין שהקריאה הזאת משותפת לכולנו – היא גם לפנות ליושב-ראש הכנסת שעל רכב של כל אחד מאיתנו יהיה דגל.

אורן אסף חזן: מה קרה, ממה אנחנו מתביישים?

אורן אסף חזן: האם ייתכן מצב שבו - - -

ניסן סלומינסקי: אוקיי - - -

אורן אסף חזן: שנייה, אדוני היושב-ראש.

אורן אסף חזן: האם ייתכן מצב שבו סיעה יושבת בכנסת ישראל, מקבלת חדר, מקבלת לשכה, מקבלת מימון לעוזרים, לנציגים, למזכירות, מקבלת הכול, חבריה מתפרנסים מהבית הזה, אבל כשהם יושבים בחדר דגל ישראל לא נמצא שם?

אורן אסף חזן: הרי הייתה סיבה למה נתבקשנו לשים בכל חדר ועדה דגל ישראל וסמל הוועדה, הרי בסוף כחלק מהתיישנות הדורות, קוראים לזה בהלכה, אנחנו גם מתיישנים ואנחנו שוכחים מאיפה באנו.

אורן אסף חזן: ואם אנחנו לא נשמור על הסמלים שלנו, אין לנו זכות להיות כאן.

אורן אסף חזן: ולכן, אדוני היושב-ראש, הגיע הזמן שתהיה אחריות על נבחרי הציבור לכבד את הסמלים.

אורן אסף חזן: לא לאהוב אותם, את זה אני לא יכול להכריח אף אחד, אבל לכבד אני יכול.

אורן אסף חזן: ואנחנו נעביר את החוק הזה, וכולם, בלי יוצא מן הכלל, יהודים וערבים כאחד, שמבקשים להיות פה אזרחים שווים עם זכויות שוות, ילמדו לכבד את הדבר המדהים הזה, שכולנו צריכים לכבד אותו.

ניסן סלומינסקי: יישר כוח גדול.

ניסן סלומינסקי: מי מדבר מטעם המדינה?

ניסן סלומינסקי: אביטל, בבקשה.

<אביטל שטרנברג: אני עורכת דין אביטל שטרנברג, מחלקת ייעוץ וחקיקה, משרד המשפטים.

אורן אסף חזן: אנחנו נפגשנו פעם בעבר, לא?

<אביטל שטרנברג: כן.

אורן אסף חזן: היה לנו ויכוח על שם המדינה?

ניסן סלומינסקי: אורן, אורן, אורן.

אורן אסף חזן: לא, אני רק רוצה לדעת אם אנחנו מדברים על אותה אחת.

ניסן סלומינסקי: אורן, אורן, בבקשה.

אורן אסף חזן: זו את ש - - - ?

ניסן סלומינסקי: אורן.

<אביטל שטרנברג: ועדת השרים לחקיקה הסכימה לתמוך בהצעת החוק בשלושה תנאים מרכזיים, שלאורם גיבשה הלשכה המשפטית של הכנסת נוסח חדש.

<אביטל שטרנברג: עיקרם של התנאים הם: שהתיקון יחול רק במקומות המוגדים בסעיף 2א(א)(1) לחוק; שהחוק הוא טריטוריאלי; ושלא תהיה בצדו סנקציה פלילית.

<אביטל שטרנברג: אלו התנאים המרכזיים, והייעוץ המשפטי הכין נוסח שמקובל עלינו בעניין הזה.

אורן אסף חזן: את יודעת איפה הבעיה?

אורן אסף חזן: שהוא צריך להיות מקובל גם עליי, כי אני המחוקק.

אורן אסף חזן: סתם הערה לפרוטוקול.

ניסן סלומינסקי: לא, לא, אורן, רגע, בבקשה.

<אביטל שטרנברג: התנאים סוכמו עם המציע מיד אחרי ועדת השרים לחקיקה.

ניסן סלומינסקי: לא, לא, אביטל, זה לא ויכוח.

אורן אסף חזן: תכף אני אראה; אני יודע מה סוכם.

ניסן סלומינסקי: אורן, אורן, אני מבקש.

ניסן סלומינסקי: עוד מישהו מאנשי הממלכה רוצה לומר משהו?

ניסן סלומינסקי: אלעזר, בבקשה.

אלעזר שטרן: כמו שאביטל אמרה, הכנתי את הנוסח בהתאם להחלטות של ועדת שרים, שפורטו במליאה על ידי סגן השר והמציע אמר בדיון במליאה שהוא מסכים להן.

אורן אסף חזן: בוא נראה שזה תואם למה שהסכמנו, בוא נראה.

אלעזר שטרן: מה שמנוסח זה שיקוף של ההחלטה של ועדת שרים.

ניסן סלומינסקי: אז בוא תגיד את זה.

אלעזר שטרן: הניסוח שהצעתי הוא ניסוח שמשקף את ההסכמות של ועדת שרים.

אורן אסף חזן: בוא נעבור על הניסוח, אולי נצטרך לשנות אותו, זה בסדר.

אלעזר שטרן: הניסוח מופיע פה בנוסח המשולב.

אלעזר שטרן: במקום להיכנס לתוך סעיף 2א זה יהיה סעיף נפרד, 2ב.

אלעזר שטרן: אני קורא:

אורן אסף חזן: מי זה האחראי?

אלעזר שטרן: אם תסתכל בסעיף 2א(ד) תראה ש - - -

אורן אסף חזן: לא כתוב מי.

אורן אסף חזן: כתוב שהאחראים יתמנו.

אורן אסף חזן: אבל מי אלה?

אורן אסף חזן: מה, זה משהו אמורפי?

אלעזר שטרן: לא.

אלעזר שטרן: לכל אחד מהגופים - - -

אורן אסף חזן: היה ויוחלט לא למנות ואז מגיע בן אדם לאירוע ואומר "אני לא אשם, לא מינו אחראי" - - -

ניסן סלומינסקי: אין כזה דבר, כי כתוב בחוק שצריך למנות.

אורן אסף חזן: אבל גם כתוב שהדגל צריך להיות מונף על כל בניין ציבורי, והוא לא מונף היום.

ניסן סלומינסקי: אבל אתה הרי לא יכול לכתוב - - -

אורן אסף חזן: לכן אני חושב שהאחריות צריכה להיות – וזה גם היה הסיכום שלי - - -

ניסן סלומינסקי: רגע, רגע, בוא נקרא עד הסוף.

אורן אסף חזן: זה לא היה הסיכום.

אלעזר שטרן: לעניין ההגדרה של אירוע ציבורי – כמו שאביטל אמרה - -

אורן אסף חזן: זה לא היה הסיכום.

אלעזר שטרן: - - זה מפנה להגדרות של הגורמים שמנויים בסעיף 2א(א)(1).

אורן אסף חזן: אלו לא היו סיכומים.

אורן אסף חזן: אולי זה מה שהיה לכם נוח להבין מהסיכומים, אבל אלה לא היו הסיכומים.

אורן אסף חזן: אני לא באתי לדבר רק על המובן מאליו – שבכל בניין ממשלתי שמופיע בו חבר כנסת יהיה דגל – בשביל זה לא צריך חוק, זה כבר קיים היום.

אורן אסף חזן: אני לא אעשה מעצמי צחוק, וגם לא מכם.

אורן אסף חזן: אתם כולכם אנשים מאוד חשובים, פקידים, פקידות.

אורן אסף חזן: ..

אורן אסף חזן: אני אשמח אם תעזבי לרגע את הטלפון ותקשיבי לדבריי, זה יחסוך לנו הרבה ויכוחים בהמשך.

אורן אסף חזן: אני כיבדתי אותך ולא התעסקתי בטלפון כשדיברת - - -

ניסן סלומינסקי: אורן, אולי היא רצתה לראות את החוק.

אורן אסף חזן: לא, אני אסביר לך משהו.

אורן אסף חזן: אני מחכה בסבלנות לדיון הזה כבר חודשים רבים; החוק הזה עבר כבר לפני הרבה זמן.

אורן אסף חזן: אחת הסיבות שאני מחכה בסבלנות היא כי אני מאמין בדרך.

אורן אסף חזן: אני לא באתי לפה לקיים דיון כדי לסמן וי, בטח לא ביום כמו היום, כשכל הכותרות עסוקות ב...

אורן אסף חזן: הרי אם הייתי רוצה כותרת הייתי מרים אליך טלפון ואומר "ניסן, תזיז את הדיון בכמה ימים, כי את אף אחד זה לא יעניין".

אורן אסף חזן: אבל אני פה מתוך אמונה שאנחנו צריכים להחזיר את הכבוד לדגל.

אורן אסף חזן: אם אני פה בשביל לחוקק משהו שכבר כתוב ומופיע סעיף אחד קודם, אז אני לא רוצה את החוק, אני אקח אותו עכשיו ואקרע אותו.

אורן אסף חזן: איך עושים הח"כים הערבים?

אורן אסף חזן: קורעים אותו.

אורן אסף חזן: אני לא אעשה את זה.

אורן אסף חזן: אבל זה לא היה הסיכום.

אורן אסף חזן: הסיכום היה אחד: שאנחנו לא נטיל אחריות פלילית על חברי כנסת, כי יש פה גם היתקלות עם חוק החסינות, מה קודם למה; ושלא ניתן קנסות כספיים.

אורן אסף חזן: אבל כן היה סיכום על כך שצריכה להיות סנקציה.

אורן אסף חזן: ומה תהיה הסנקציה?

אורן אסף חזן: שהם לא ייקחו חלק באותה ועידה.

אורן אסף חזן: איך יכול להיות מצב שמגיע חבר כנסת לאירוע של לשכת סוכני הביטוח או לשכת עורכי הדין – אני לא מדבר על כנס הדלקת נר עם 15 חברים בבית – והוא לא יכבד שם את הדגל, ואחרי חודש הוא יוזמן עוד פעם לכנס ויקבל מלון וארוחות ומכל הבא ליד וכותרת ותקשורת?

אורן אסף חזן: אם אין בחוק הזה משהו שיגרום לנו להבין שאנחנו חייבים לכבד את המקום שלשמו נשלחנו, החוק הזה לא רלוונטי.

אורן אסף חזן: וזה מה שעשיתם פה.

אורן אסף חזן: דבר שני, אתם אומרים לי אירוע רשמי שמתרחש במשרד הראשי של משרדי הממשלה.

אורן אסף חזן: על מי אנחנו עובדים פה?

אורן אסף חזן: זה בדיחה?

אורן אסף חזן: אז מחר האירוע התקיים לא במשרד הראשי אלא בחצר, אז תגידו שהחוק לא מדבר על זה?

אורן אסף חזן: גם ככה אף אחד לא אוכף את מרבית חוקי מדינת ישראל, החוקים האלה הפכו להיות כקליפת השום, לא מעניינים אף אחד.

אורן אסף חזן: אבל אותי הם מעניינים, וזו הסיבה שאני נמצא כאן.

אורן אסף חזן: לכן אני לא מתכוון לוותר, ואני אומר לך, גם בתור ממלא מקום יו"ר הקואליציה, שאם לא יהיה פה תיקון נכון, הממשלה תשלם על זה מחיר.

אורן אסף חזן: מאוד פשוט.

אורן אסף חזן: אני לא אתן לוועדת שרים לעשות פה חוכא ואטלולא.

אורן אסף חזן: היו סיכומים, תעמדו בהם, לא בשום דבר אחר.

ניסן סלומינסקי: אביטל, בבקשה.

אורן אסף חזן: צר לי, זה לא מה שסוכם איתי.

אורן אסף חזן: את יכולה להקריא את זה עד מחר, זה לא מעניין.

ניסן סלומינסקי: רגע, אורן - - -

אורן אסף חזן: זה לא מעניין, זה שקר.

ניסן סלומינסקי: רגע, אורן, קודם נשמע את ההחלטה.

אורן אסף חזן: אדוני היושב-ראש, זה שקר, זה מקומם אותי ממש.

ניסן סלומינסקי: רק שנייה, דקה, בוא נשמע.

<אביטל שטרנברג: - - המנויים בסעיף 2א(1) לחוק הדגל, הסמל והמנון המדינה.

<אביטל שטרנברג: זה היה התנאי הראשון.

<אביטל שטרנברג: התנאי השני: לא תוטלנה סנקציות בגין אי-הנפה.

<אביטל שטרנברג: התנאי השלישי: החוק יהיה טריטוריאלי ולא יחול על פעילותם של נציגי המדינה בחו"ל.

<אביטל שטרנברג: אנחנו עמדנו בכל התנאים האלה בניסוח שסוכם עם הלשכה המשפטית - - -

אורן אסף חזן: זה לא מה שסוכם איתי.

אורן אסף חזן: אגב, את מעולם לא דיברת איתי - - -

ניסן סלומינסקי: אורן, אורן - - -

אורן אסף חזן: שלא תספר פה סיפורים.

ניסן סלומינסקי: אורן, באמת, נו.

אורן אסף חזן: אבל זה מעצבן אותי, כי הם עשו לי את אותו דבר בחוק שם המדינה.

אורן אסף חזן: תגיד לי, נגד מי הם נלחמים?

אורן אסף חזן: זו לא גם המדינה שלהם?

ניסן סלומינסקי: אורן, היא מקריאה לך החלטה של ועדת שרים.

ניסן סלומינסקי: אתה יכול להגיד שזו לא ההחלטה?

אורן אסף חזן: זה לא מה שסיכמה איתי ועדת שרים, זה לא מה שסיכמו איתי ראשי הקואליציה, זה לא מה שסיכם איתי - - -

ניסן סלומינסקי: אתה לא קיבלת את ההחלטה של הוועדה?

אורן אסף חזן: לא.

ניסן סלומינסקי: לא קיבלת את ההחלטה של ועדת שרים?

אורן אסף חזן: סליחה, אני ישבתי וסיכמתי את החוק הזה ביחד עם גיל, היועץ הבכיר לשרת המשפטים.

אורן אסף חזן: אצלי בלשכה, ביחד איתו.

אורן אסף חזן: ואני שוב אשמח שתעזבי את הטלפון שלך ותכבדי את מה שאני מדבר ואת הזמן שאני משקיע פה - - -

ניסן סלומינסקי: אורן, היא עושה - - -

אורן אסף חזן: לא, זה לא בסדר.

ניסן סלומינסקי: אבל היא בטח מתקשרת למי שצריך להתקשר - - -

אורן אסף חזן: אין בעיה, אז שתבקש הפסקה להתקשר למי שצריך.

אורן אסף חזן: אבל השיטה הזאת שנהייתה, שלא סופרים פה את חברי הכנסת, תיעצר, היא לא תמשיך, לא בבית ספרי.

אורן אסף חזן: עכשיו, תבין, אדוני היושב-ראש, אני ישבתי עם גיל אצלי בלשכה ומזערתי את החוק המקורי, שבו דרשתי שחברי כנסת או שרים.

אורן אסף חזן: .. אגב, דיברתי גם על שגרירים.

אורן אסף חזן: מה ההבדל?

אורן אסף חזן: הוא מייצג את המדינה, אז איך יכול להיות שאני רואה תמונות של משרד החוץ, ששגרירים מופיעים בפגישות עם שגרירים אחרים או בכנסים ויש דגל של אותה מדינה שאיתה הם נפגשים אבל אין דגל ישראל?

אורן אסף חזן: למה?

ניסן סלומינסקי: טוב, אני - - -

אורן אסף חזן: לכן אני אומר עוד פעם, אני בנוסח הזה לא אוותר, ואנחנו נעביר מה שטוב לנו, מה שטוב למדינה.

אורן אסף חזן: זה לא משהו פרסונלי, סוף-סוף אין פה משהו פרסונלי.

ניסן סלומינסקי: אלעזר.

אלעזר שטרן: אני מפנה למה שהיה בפרוטוקול הכנסת מיום 28 בדצמבר 2016, שם סגן השר משולם נהרי הקריא את החלטת ועדת השרים שאביטל הקריאה - -

אורן אסף חזן: דצמבר 2016, שנה אחורה – ככה הכנסת הזאת נראית.

אלעזר שטרן: - - וחבר הכנסת חזן נשאל האם הוא מסכים, והוא אמר שהוא נותן את ההסכמה למתווה שנאמר כאן.

אורן אסף חזן: אני אומר עוד פעם, ההסכמה שלי הייתה – גם שם וגם - - -

אלעזר שטרן: לא, פה זה נאמר במפורש.

אלעזר שטרן: הוא הקריא את הדברים שאביטל אמרה אחד לאחד ואז - - -

אורן אסף חזן: אז בוא אני אגלה לך קצת מעבר.

אורן אסף חזן: אני לא רוצה להביך את שרת המשפטים - - -

אלעזר שטרן: אתה נשאלת האם אתה מסכים או לא ואז אתה - - -

אורן אסף חזן: אני עונה לך.

אלעזר שטרן: אני רק מפנה, אני לא שואל שאלה.

אורן אסף חזן: אני שמח שאתה מפנה אותי.

אורן אסף חזן: אז אתה יודע מה, אני הולך בראש שלך, אבא שלי לימד אותי משפט, "תלך עם השקרן עד הדלת".

אורן אסף חזן: אני הסכמתי לזה כדי להגיע למעמד הזה שאנחנו נמצאים בו; איך אני איתך?

אורן אסף חזן: והחלטתי לשנות את זה.

אורן אסף חזן: כי מדצמבר שנה שעברה ועד היום הדגל הזה הפך למרמס, הוא לא מעניין יותר אף אחד.

אורן אסף חזן: ולכן אני עומד על הדברים.

אורן אסף חזן: דבר שני, אני אומר עוד פעם - - -

ניסן סלומינסקי: רגע, אתה רוצה להציע משהו שונה?

אורן אסף חזן: אני לא רוצה להביך את שרת המשפטים, אבל לבקשתה, דרך היועץ שלה, ואני מצטט: אורן, תגיד כן במליאה, וכשנגיע לוועדה נעשה את החוק כמו שאני ואתה סיכמנו בחדר.

אורן אסף חזן: אז אם אתם רוצים שזה מה שהציבור יראה, זה מה שהוא יראה.

אורן אסף חזן: אני לא מתכוון לחוקק חוק שהוא לא מעניין אף אחד ושהוא לא רלוונטי.

אורן אסף חזן: או שהחוק הזה ידבר על כך שנבחרי הציבור יכבדו את הדגל, או שאל תעביר את החוק.

אורן אסף חזן: אל תעביר את החוק, וכולם ידעו מי פה השקרן, את מי פה לא מעניינת המדינה ועל מי פה עובדים.

אורן אסף חזן: אני לא מתכוון לשחק במשחק הזה.

ניסן סלומינסקי: אורן, אבל אני לא מבין, הרי אתה רואה שזו החלטה של ועדת שרים - - -

אורן אסף חזן: הם מבקשים ממני להגיד כן במליאה כדי שאנחנו נצליח להגיע לכאן, ועכשיו הם משתמשים בזה כנגדי?

אורן אסף חזן: תגידו, אתם השתגעתם?

אורן אסף חזן: אתה יודע, זה כמו לימוד השפה הערבית.

אורן אסף חזן: העברתי הצעת חוק ללימוד השפה הערבית בקריאה טרומית.

אורן אסף חזן: אמרו לי, תעביר אותה, אנחנו נריב על הנוסח בהכנה לקריאה שנייה – ועכשיו אנחנו כבר שנתיים וחודשיים אחרי שזה עבר בטרומית.

אורן אסף חזן: עובדים עליי.

אורן אסף חזן: השבוע דיברתי עם היועצת המשפטית ואמרתי אחד משניים: או שכל עם ישראל יֵדע שאת והשר ששלח אותך, אתם אסופה של שקרנים; או שאתם תעמדו בהתחייבות שלכם.

אורן אסף חזן: אז אי אפשר כשנוח - - -

ניסן סלומינסקי: אורן - - -

אורן אסף חזן: סליחה, ניסן, גם אתה מכיר את הטריקים האלה מאחורי הקלעים.

אורן אסף חזן: אי אפשר כשנוח לעשות הסכמות מאחורי הקלעים, אבל כשלא נוח אז פתאום להגיד "יש פרוטוקול".

אורן אסף חזן: אתה יודע מה, אני הולך קדימה: הסכמתי אז, אני לא מסכים היום.

אורן אסף חזן: אני אגלה לך סוד: יש לי דעה חופשית.

אורן אסף חזן: אני חבר כנסת, נבחרתי לשרת.

אורן אסף חזן: הסכמתי אז, היום לא מסכים.

אורן אסף חזן: בבקשה.

אורן אסף חזן: עכשיו אני רוצה לעבוד על החוק, בשביל זה התכנסנו, לא בשביל לסמן וי.

אורן אסף חזן: אנחנו כבר גוזלים 22 דקות מהדיון הזה על סתם; בואו נתרכז בעיקר.

אורן אסף חזן: לי יש תנאים; תרצו להעביר אותם ביחד איתי – יהיה לכם קל, לא תרצו – אני אעביר אותם בלעדיכם.

אורן אסף חזן: בזה זה מסתכם.

ניסן סלומינסקי: בבקשה.

<נאוה אושר: אני נאוה אושר, מהלשכה המשפטית במשרד הפנים.

<נאוה אושר: גם לנו חשוב לומר שעמדתנו היא כעמדת הממשלה בעניין הזה.

אורן אסף חזן: איזה מזל שאמרת את זה, עכשיו אני רגוע, הנחת את דעתי.

אורן אסף חזן: ניסן, בוא נתקדם, בוא אני אגיד מה אני רוצה - - -

ניסן סלומינסקי: איך אתה רוצה שנתקדם כשאומרים שיש לך סיכום איתם - - -

אורן אסף חזן: אז אני רוצה לשנות עכשיו את ה - - -

ניסן סלומינסקי: אתה יכול לשנות את הסיכום ככה איך שאתה רוצה?

אורן אסף חזן: קודם כול, אני יכול לעשות מה שאני רוצה.

אורן אסף חזן: אתה יודע למה?

אורן אסף חזן: כי אתה, אני ומלכיאלי – אנחנו נבחרי הציבור, אנחנו המחוקקים.

אורן אסף חזן: ולא רק כשזה נוח למפלגה כזאת או אחרת אז עושים מה שרוצים.

אורן אסף חזן: דבר שני, עם כל הכבוד למזלזלת שיושבת עם הפלאפון שלה בלי הפסקה – וזה מזלזל, אולי לא בך, אבל בציבור זה מזלזל – עם כל הכבוד למזלזלת, אני אגיד את זה בצורה הכי ברורה: אנחנו - - -

<אביטל שטרנברג: אני אשמח אם היושב-ראש יגן על כבודנו, אנחנו לא יכולים להשיב באותו מטבע.

ניסן סלומינסקי: אני הגנתי כבר שלוש פעמים - - -

אורן אסף חזן: תגני את על כבודך.

אורן אסף חזן: אני מרשה לך להשיב לי, אבל תגני על כבודך – תעזבי את הטלפון ותתרכזי בדברים שאני אומר.

<אביטל שטרנברג: אני קראתי לגיל ברינגר - - -

ניסן סלומינסקי: אורן, כבר שלוש פעמים אמרתי לך - - -

אורן אסף חזן: אז אמרתי לך, אם את צריכה הפסקה כדי לקרוא למישהו אז תגידי וניתן לך הפסקה.

ניסן סלומינסקי: לא, לא, אורן, אתה לא מנהל את הישיבה, בוא נעשה סדר.

אורן אסף חזן: נמאס לי מהיחס שנותנים לחברי הכנסת, בזה זה מסתכם.

ניסן סלומינסקי: זה לא עניין של יחס.

ניסן סלומינסקי: אתה עשית כאן שינוי, אתה אומר שאתה רוצה ללכת בניגוד להחלטת ועדת שרים, והיא מנסה להביא מישהו שאתה אומר שאולי הוא סיכם איתך - - -

אורן אסף חזן: ניסן, סליחה, אני לא עשיתי שום שינוי; אני הגשתי הצעת חוק שעברה בטרומית ומי שעשה את השינוי זה היועץ המשפטי שלך.

אורן אסף חזן: הוא לא דיבר איתי ולו פעם אחת.

אורן אסף חזן: הלשכה המשפטית של משרד הפנים לא דיברה איתי ולו פעם אחת.

אורן אסף חזן: היועצת המשפטית של משרד המשפטים לא דיברה איתי ולו פעם אחת.

אורן אסף חזן: אז די לעבוד על כולם בעיניים.

אורן אסף חזן: אם הם באמת רצו להעביר את זה בצורה מוסכמת, מושכלת ומשותפת, הם ידעו שיש היום דיון.

אורן אסף חזן: .. את המינימום אפשר לעשות, לשלוח לי אס-אם-אס, מייל קטן, לא יותר מזה.

אורן אסף חזן: להגיד לי, חבר הכנסת חזן, בוא נדבר רגע לפני הדיון, כדי שלא תהיה פה מבוכה.

ניסן סלומינסקי: יש לך קשר עם גיל?

ניסן סלומינסקי: הוא נמצא פה?

<אביטל שטרנברג: גיל כתב שהוא יגיע.

ניסן סלומינסקי: עוד כמה זמן?

אורן אסף חזן: עובדים אצל גיל, נו באמת.

ניסן סלומינסקי: אנחנו לא עובדים אצלו, אבל אתה אומר שאיתו אתה סיכמת, אז אני רוצה לשמוע מה סוכם.

אורן אסף חזן: בוודאי, איתו סוכם וזה גם מה שיהיה.

אורן אסף חזן: אבל שאני אחוקק חוק שאומר שרק אם האירוע מתקיים במשרד הראשי של משרדי הממשלה יהיה דגל?

אורן אסף חזן: אני עושה צחוק מעבודה?

ניסן סלומינסקי: אז מה אתה כן אומר?

אורן אסף חזן: אירוע פומבי.

ניסן סלומינסקי: מה נקרא אירוע פומבי?

אורן אסף חזן: אין בעיה, ניכנס להגדרות.

אורן אסף חזן: כשאתה מגיע לוועידת עיתון "הארץ", כשאתה מגיע ללשכת עורכי הדין, כשאתה מגיע ללשכת סוכני הביטוח, כשאתה מגיע ללשכת שמאי מקרקעין.

אורן אסף חזן: חסרים אירועים כאלה?

אורן אסף חזן: כשאתה מגיע לעירייה באחת הרשויות.

אורן אסף חזן: זה היה הסיכום.

אורן אסף חזן: שלום, גיל, מה שלומך?

ניסן סלומינסקי: לא, לא, אורן, עשה לי טובה.

אורן אסף חזן: לא, הוא חבר שלי דווקא.

ניסן סלומינסקי: אורן, עשה לי טובה, באמת, נו.

אורן אסף חזן: זה מעצבן אותי, ניסן, נו מה אני אעשה, אני כזה, אתה מכיר אותי, אני מהלב.

ניסן סלומינסקי: אבל אל תפגע בדרך בכל מיני אנשים.

ניסן סלומינסקי: גיל, יש הצעת חוק של אורן חזן ויש החלטה של ועדת שרים לענייני חקיקה - -

אורן אסף חזן: יש בינינו פערים, הוועדה עיקרה לחלוטין את הצעת החוק שלי.

ניסן סלומינסקי: - - שהקריאו אותה במליאה ואורן אמר כן - -

אורן אסף חזן: שיניתי את דעתי.

ניסן סלומינסקי: - - והוא בא ואומר שהוא שינה והוא גם אומר שיש לו הבנות וסיכומים איתך או איתכם.

ניסן סלומינסקי: זו תופעה שאני לא שמח שמתנהלת כאן בוועדה, זה היה צריך להיות הרבה לפני כן, אבל בוא - - -

<גיל ברינגר: לפני ועדת שרים ישבתי עם חבר הכנסת חזן, הגענו להסכמות, וההחלטה של ועדת שרים - - -

אורן אסף חזן: אתה רוצה לחזור עליהן?

<גיל ברינגר: הן מעוגנות כאן.

אורן אסף חזן: לא, הן לא מעוגנות כאן.

אורן אסף חזן: כי מה שמופיע - - -

<גיל ברינגר: רגע, שנייה, אני אציג את העמדה שלי.

אורן אסף חזן: אגב, הישיבה שלנו מתועדת ומסודרת ולכן לא יכול להיות ויכוח על ההסכמות.

אורן אסף חזן: אם צריך, אני אביא את התיעוד של הסיכום הזה.

<גיל ברינגר: בסדר גמור, אני אשמח לראות את התיעוד.

<גיל ברינגר: ההסכמות ביני לבין חבר הכנסת חזן מעוגנות בהחלטה של ועדת שרים, ולא היו הסכמות נוספות.

<גיל ברינגר: מכיוון שחבר הכנסת חזן גם אמר "הן" על ההסכמות האלה כשהן הוצגו במליאה, אז אני בכלל לא מבין את המקום לדיון כאן.

אורן אסף חזן: אז אני אעזור לך להבין.

<גיל ברינגר: רק שנייה.

<גיל ברינגר: אנחנו גם התכתבנו לאורך השבועות, אולי אפילו החודשים, האחרונים עם הלשכה המשפטית ממש בצורה מדוקדקת.

אורן אסף חזן: למה אף אחד לא התכתב איתי?

אורן אסף חזן: מה, אתם מנהלים פה את הכנסת?

אורן אסף חזן: את המדינה?

אורן אסף חזן: את החקיקה?

אורן אסף חזן: אתם בסך הכול פקידים שיועצים - - -

<גיל ברינגר: אני לא פקיד של אף אחד.

אורן אסף חזן: אתה יועץ, אתה לא נבחר ציבור.

ניסן סלומינסקי: אורן, תעשה לי טובה, למה אתה צריך לפגוע באנשים?

אורן אסף חזן: כי אני לא מסוגל לראות בן אדם שיושב מולי ומשקר.

אורן אסף חזן: אתה ישבת איתי בלשכה - - -

ניסן סלומינסקי: אורן, אבל אתה לא יכול לעשות.

אורן אסף חזן: אני יכול לעשות מה שאני רוצה.

אורן אסף חזן: יש לך בעיה?

אורן אסף חזן: תגיש תלונה לוועדת האתיקה.

ניסן סלומינסקי: לא, לא, אתה לא יכול - - -

אורן אסף חזן: גיל, תסתכל לי בעיניים.

אורן אסף חזן: אתה ישבת איתי בלשכה, אמרת לי, אורן, אנחנו לא נטיל קנסות כספיים אבל תהיה סנקציה.

אורן אסף חזן: דיברנו על סנקציה לא פלילית, כי אנחנו לא רוצים לפגוע בחברי כנסת ברמה הפלילית.

אורן אסף חזן: דיברת איתי על זה.

אורן אסף חזן: הרי אין ויכוח שבכל אירוע קטן של 15 שמדליקים הדלקת נר לא צריך להיות דגל.

אורן אסף חזן: אז סיכמנו רק על אירועים פומביים גדולים.

אורן אסף חזן: שאלת אותי איך נגדיר את זה, אמרתי, נגיע לוועדה, נשב בדיון על החוק, ונכניס בסעיפים בחוק בדיוק מתי צריך ומתי לא.

אורן אסף חזן: אבל בין זה לבין להגדיר שהחוק מדבר רק על מקרה שחבר כנסת או ראש ממשלה נואם במשרד ממשלתי, זה שמיים וארץ.

אורן אסף חזן: זה לא היה הנושא.

אורן אסף חזן: עכשיו אני אגיד לך עוד משהו, מה שאמרתי לכולם פה – אני הולך הפוך, כלומר, אני הבעייתי, אמרתי כן להסכמות.

אורן אסף חזן: אבל בינתיים המציאות השתנתה, בינתיים הייתה שנה קשה שבה הבנו שאף אחד לא סופר את הדגל, ולכן אני לא רוצה את ההסכמות האלה יותר, אני רוצה לחדד בחוק שצריך לכבד את הדגל.

אורן אסף חזן: אתם לא רוצים?

אורן אסף חזן: נעביר את זה בלעדיכם, מאוד פשוט, אתם לא תעשו פה מה שאתם רוצים.

ניסן סלומינסקי: אורן, אורן - - -

אורן אסף חזן: עכשיו אפשר לשבת פה ולדון בעניין המהותי איך אנחנו מתקנים את החוק למה שאני רוצה, למה שהצורך הציבורי רוצה ולמה שמתאים לנכבדים פה ממשרד המשפטים ומשרד הפנים; או שאפשר לסגור את הישיבה, כל אחד ילך לדרכו, ונדע בדיוק איך אנחנו מתקדמים עם זה - - -

ניסן סלומינסקי: אני אעשה עכשיו הפסקה בישיבה.

ניסן סלומינסקי: יש לנו זמן עד 14:00.

ניסן סלומינסקי: אתם תשבו ביניכם – אנשי הממשלה, הייעוץ שלי - - -

אורן אסף חזן: למה לא לעשות את זה כאן, פומבי?

ניסן סלומינסקי: לא, לא.

אורן אסף חזן: אין בעיה, אני רוצה לשבת איתם.

ניסן סלומינסקי: אנשי הממשלה, אנשי המשרד, הייעוץ המשפטי שלי ואתה.

ניסן סלומינסקי: תנסו להגיע להבנות ואני אפתח את הישיבה בשמחה לפני 14:00, כדי לקבל את הסיכומים שהגעתם אליהם.

אורן אסף חזן: אין בעיה.

ניסן סלומינסקי: רבותיי, אני עושה עכשיו הפסקה.

ניסן סלומינסקי: אביטל, גיל, אלעזר, תשבו - - -

אורן אסף חזן: אבל זה מקומם לשמוע שהם ניהלו דין ודברים בהכנה לדיון הזה בלי שאף אחד חשב לדבר עם הח"כ שמציע.

ניסן סלומינסקי: אני עושה הפסקה, יש לי את הזמן עד 14:15, אבל אני מקווה שתגיעו להסכמות ואני אפתח מחדש את הישיבה.

ניסן סלומינסקי: רבותיי, אנחנו מחדשים את הדיון.

ניסן סלומינסקי: גיל, תציג את הדברים.

<גיל ברינגר: ישבנו עם חבר הכנסת חזן ויש לנו הסכמה נוספת על מה שהיה בוועדת שרים.

אורן אסף חזן: התקדמנו צעד נוסף, אבל לקראת קריאה שנייה ושלישית אנחנו נפתח את הדיון מחדש.

ניסן סלומינסקי: בסדר, זה סיפור נפרד.

<גיל ברינגר: הבטחתי שאני לא אסרב לדבר איתו גם לקראת קריאה שנייה ושלישית.

<גיל ברינגר: ..

אורן אסף חזן: אתה עושה לי טובה?

אורן אסף חזן: הילדים של היום...

אורן אסף חזן: אגב, אני רק רוצה להגיד שאני מסכים לזה תחת מחאה - -

<גיל ברינגר: גם אנחנו.

אורן אסף חזן: - - כי זה נראה לי אקט פחדני שבמקום שחבר כנסת יישא בתוצאות של חוסר הכבוד שלו לדגל, מפילים את זה על הש"ג.

ניסן סלומינסקי: אני אדבר איתך אחר כך, זה לא פשוט - - -

אורן אסף חזן: אני אומר לך שוב, אני עושה את זה תחת מחאה, אבל לפחות נתחיל ממשהו; שמישהו ייקח פה אחריות על הדגל.

ניסן סלומינסקי: אני צריך רגע לתת זמן לדב, אם הוא ירצה לבוא.

<גיל ברינגר: אני רוצה להגיד עוד הפעם, הסנקציה, כמו שקיים היום, היא על המניף וכמובן שלא על הח"כ ולא שום דבר.

<גיל ברינגר: חבר הכנסת גם הסכים - - -

אלעזר שטרן: מניף הוא אותו גורם אחראי?

<גיל ברינגר: כן, על האחראי על ההנפה.

אלעזר שטרן: לא על הגוף המניף אלא על האחראי.

<גיל ברינגר: נכון.

אורן אסף חזן: מי מוודא שמישהו אכן מינה גורם אחראי?

<גיל ברינגר: לדעתי החוק מחייב למנות גורם אחראי, נכון?

אלעזר שטרן: כן, מחייב.

<גיל ברינגר: וחבר הכנסת הסכים שזה לא יחול על גורמים פרטיים ולא על הח"כים עצמם.

אורן אסף חזן: בשלב זה.

<גיל ברינגר: אלה ההסכמות.

ניסן סלומינסקי: טוב, אני אתן לדב זמן לדבר, אני רק אוודא שהודיעו לו.

ניסן סלומינסקי: כדי שלא יהיו לו טענות, נמתין עוד דקה, אם הוא רוצה להגיע.

אורן אסף חזן: צריך לנסח את זה, כדי שנצביע על הקריאה הראשונה.

ניסן סלומינסקי: מה שהוא אמר נכנס בתוספת.

ניסן סלומינסקי: זה גם הוקלט ושודר.

ניסן סלומינסקי: אחר כך היועצים יעבדו את זה לנייר שיהיה בסיס להמשך.

אורן אסף חזן: בוא, בוא ניקח את הזמן.

ניסן סלומינסקי: אני לא רוצה שתהיה לו אחר כך טענה, כי הוא כן הגיע.

ניסן סלומינסקי: צריך לתת לו זמן סביר, ניתן לו עוד דקה או שתיים.

אלעזר שטרן: בינתיים אני אגיד איך זה ייראה פחות או יותר.

אלעזר שטרן: זה ייראה פחות או יותר כמו הניסוח שיש פה עכשיו, כאשר בסעיף קטן (א) נוסיף בסוף "במקום בולט" - - -

אורן אסף חזן: בוא נראה איך אנחנו מפרטים מה זה מקום בולט.

אלעזר שטרן: ובסעיף קטן (ב) נוסיף שהאחראי העובר על הוראות סעיף זה, דינו - - -

ניסן סלומינסקי: דב, יש את הנוסח שכתוב ויש תוספת שסוכם עליה.

ניסן סלומינסקי: גיל, אתה יכול לחזור בקצרה עליהם?

דב חנין: מיהו הנציג הרשמי של המדינה?

דב חנין: החוק הזה הוא חוק בעייתי ביותר.

דב חנין: בין היתר הוא עלול לפגוע בצורה מאוד קשה ביכולת של חברי כנסת להופיע בפני ציבור.

דב חנין: אני מוזמן להרבה מאוד אירועים - - -

אורן אסף חזן: צמצמנו את זה כרגע רק לתאגידים מתוקף חוק, משרדי ממשלה ואירועים ציבוריים.

אורן אסף חזן: .. יש לך פירוט.

אורן אסף חזן: כל הכנסים שאתם משתתפים בהם - - -

דב חנין: יש המון אירועים כאלה, בחייך.

דב חנין: אז מה, מעכשיו אני אצטרך - - -

אורן אסף חזן: מה הבעיה שיהיה דגל ישראל?

דב חנין: אין שום בעיה.

דב חנין: אני מניח שאצלך בבגאז' יש כמה דגלים שאתה הולך איתם ממקום למקום - - -

אורן אסף חזן: אחד.

אורן אסף חזן: הוא מקופל יפה וכבודו במקומו מונח.

דב חנין: אני חושב שזה דבר מגוחך לדרוש מחבר כנסת להסתובב בארץ עם דגל ולנעוץ את הדגל בכל אולם רשמי - - -

<גיל ברינגר: זה לא מה שההצעה אומרת.

דב חנין: זה כן מה שההצעה אומרת - - -

ניסן סלומינסקי: רגע, רגע, לא ככה.

<אביטל שטרנברג: הניסוח עבר שינוי בעקבות החלטת ועדת שרים לחקיקה - - -

דב חנין: אירוע רשמי שמתרחש במשרדי ממשלה, רשויות מקומיות - - -

<אביטל שטרנברג: לא, לא רשויות מקומיות.

אורן אסף חזן: אתם מתביישים בדגל המדינה, לא ראיתי דבר כזה.

רויטל סויד: לא, לא, אורן, שנייה.

רויטל סויד: אנחנו ממהרים ואנחנו באמת רוצים לעזור לך - - -

אורן אסף חזן: אני התקפלתי פה - - -

ניסן סלומינסקי: אורן, אורן, דב מדבר.

<אביטל שטרנברג: ההצעה צומצמה מאוד בוועדת השרים לחקיקה והיא אמורה לחול על משרד ראשי של משרדי ממשלה או של רשויות ותאגידים שהוקמו בחוק.

<אביטל שטרנברג: דהיינו, זה לא רשויות מקומיות, זה לא גופים פרטיים - - -

אורן אסף חזן: רשויות מקומיות כן.

<אביטל שטרנברג: ועכשיו הגענו לאיזשהו חידוד בעקבות הדיון שהתקיים פה קודם.

אורן אסף חזן: לא, אבל רשות מקומית גם צריכה להופיע.

<אביטל שטרנברג: לא - - -

אורן אסף חזן: לא, גיל, מה זה?

<גיל ברינגר: אני מצטער, אנחנו דיברנו עכשיו חצי שעה - - -

אורן אסף חזן: אבל רשויות מקומיות זה לא נחשב - - -

<גיל ברינגר: כתוב "תאגידים שהוקמו מכוח חוק".

אורן אסף חזן: אני מבקש להוסיף רשויות מקומיות.

<גיל ברינגר: אז אנחנו נתנגד.

ניסן סלומינסקי: אורן, תעשה את זה לקראת - - -

אורן אסף חזן: לקראת שנייה-שלישית?

אורן אסף חזן: אין בעיה.

אורן אסף חזן: שיירשם בפרוטוקול שהיושב-ראש מבקש ממני להמתין עם שינויים נוספים לקריאה שנייה ושלישית, בין היתר הרחבה לרשויות מקומיות ולעניין הפומביות.

רויטל סויד: לא הבנתי, חברי הכנסת צריכים להביא את הדגל?

דב חנין: בטח.

אורן אסף חזן: לא, לא - - -

ניסן סלומינסקי: לא, האחריות היא על המקום.

דב חנין: אני מציע קודם כול לקבוע באופן ברור שבכל מקום שבו ראש הממשלה מופיע, שיסתובב עם הדגל.

דב חנין: צריך אגב להרחיב את זה לחדרי חקירות במשטרה, כדי שלא יהיו אי-הבנות.

דב חנין: כי חדרי החקירות האלה, כמו שאני רואה אותם בצילומים – אני לא יודע להעיד מניסיוני – אין בהם דגל.

רויטל סויד: חבר'ה, אין דגל, אני אומרת לכם.

דב חנין: אני עכשיו עובר למשהו מאוד רציני.

דב חנין: אני מציע להחריג אותנו, חברי הכנסת, מהדבר הזה.

דב חנין: לא כל אירוע שלנו הוא אירוע ממלכתי במובן הטקסי, אנחנו מגיעים לכל מיני גורמים, נפגשים בכל מיני משרדים, גם במשרדים ראשיים של משרדי ממשלה, רשויות מקומיות, תאגידים – אתם יודעים כמה פגישות כאלה יש לי?

דב חנין: ולדעתי ברובן אין דגל.

<גיל ברינגר: אבל הפגישות האלה הן לא אירוע ציבורי.

דב חנין: מה זה אירוע ציבורי?

דב חנין: כל אירוע שלי הוא אירוע ציבורי.

דב חנין: חברים, אני אומר לכם, הנוסח שנמצא כרגע – ואורן, אני יודע שאתה כיוזם החוק רוצה לקדם אותו ואני באמת מבין את זה – הוא ניסוח רחב מדי והוא לא יהיה אפשרי בעולם המציאות.

דב חנין: בסופו של דבר התוצאה של הדבר הזה תהיה ביזוי הדגל.

דב חנין: אם אתם רוצים לנסח איזושהי הרחבה, אני מוכן לדבר על זה.

דב חנין: אבל בסופו של דבר דגל זה לא איזה מין אביזר שאנחנו משתמשים בו כל הזמן ולוקחים אותו ממקום למקום.

אורן אסף חזן: אני אעזור לך קצת עם הבנת הנקרא.

אורן אסף חזן: זה לא אומר שאתה צריך לקחת את הדגל, אלא - - -

רויטל סויד: מה זה אירוע רשמי?

רויטל סויד: תנו לנו דוגמה לאירוע רשמי.

דב חנין: "אירוע ציבורי", לא "אירוע רשמי".

אורן אסף חזן: את מגיעה להופיע בכנס לשכת עורכי הדין, את עולה על הבמה – צריך שיהיה דגל כשאת מדברת.

ניסן סלומינסקי: כי לשכת עורכי הדין זה אירוע רשמי של המדינה.

רויטל סויד: אף פעם אין דגל באירוע של - - -

אורן אסף חזן: ועכשיו יהיה.

רויטל סויד: וגם לשכת רואי החשבון, לשכת - - - ?

ניסן סלומינסקי: לא, רואי חשבון לא.

אורן אסף חזן: רואי חשבון אנחנו נשים בשנייה-שלישית.

אורן אסף חזן: כרגע אני הסכמתי לפחות על מה שמקובל, אבל - - -

רויטל סויד: מה שונה לשכת רואי החשבון מלשכת עורכי הדין?

ניסן סלומינסקי: זה לא ארגון רשמי.

אורן אסף חזן: משרדי ממשלה, תאגידים - - -

<גיל ברינגר: אנחנו נשמח להסביר.

ניסן סלומינסקי: תסביר, גיל.

<גיל ברינגר: הנוסח החדש הוא שונה לחלוטין מההצעה שהונחה.

<גיל ברינגר: אין שום חובה שחלה על הח"כ או משהו כזה - - -

אורן אסף חזן: לא, אבל תגיד להם ש - - -

<גיל ברינגר: רגע, תנו לי להסביר.

<גיל ברינגר: החובה לא חלה על הח"כ ולא על נבחר ציבור אחר ולא על הנשיא ולא על ראש הממשלה.

<גיל ברינגר: החובה חלה, כפי שהיא חלה כבר במנגנון שקיים היום בחוק, על מי שהחוק הגדיר אותו כמי שאחראי על הנפת הדגל.

אורן אסף חזן: במילים אחרות, חברי הכנסת מתחבאים מאחורי אחרון האזרחים - - -

רויטל סויד: די, די, אורן, יאללה - - -

<גיל ברינגר: במילים אחרות, לא חרגנו מהעיקרון שקבוע היום בחוק.

<גיל ברינגר: הסנקציה לא תהיה כמובן מאסר ולא שום דבר כזה, אלא היא תהיה קנס במדרג הנמוך ביותר שלו שקיים בחוק העונשין וזהו, זה כל מה שנשאר.

דב חנין: גם קנס?

דב חנין: נו באמת.

רויטל סויד: רק קנס.

ניסן סלומינסקי: רק קנס, אין פלילי.

רויטל סויד: אבל מי הגופים האלה?

<גיל ברינגר: משרדי ממשלה ותאגיד שהוקם מכוח חוק, למשל לשכת עורכי הדין.

<גיל ברינגר: אבל זה לא יחול על לשכת - - -

רויטל סויד: ואם תאגיד המים, שהוקם מכוח חוק, עושה עכשיו אירוע - - -

<אביטל שטרנברג: לא, רק אם הוא הוקם בַחוק.

<אביטל שטרנברג: מי שהוקם מכוח חוק – לא.

<אביטל שטרנברג: המילה פה היא - - -

רויטל סויד: אבל תאגיד המים הוקם בַחוק.

רויטל סויד: אז עכשיו אם הוא יעשה אירוע - - -

אורן אסף חזן: כן, רויטל, כן.

דב חנין: למה תאגיד ביוב צריך להתעסק בדגל?

דב חנין: זה נראה לכם מכובד?

ניסן סלומינסקי: אם הוא עושה אירוע גדול ומזמין את שר הביוב שיבוא וידבר, אם זה אירוע רשמי ומסודר - - -

דב חנין: אני לא חושב שזה ראוי לקחת את הדגל לביוב.

דב חנין: אדוני היושב-ראש, אני רוצה לומר - - -

אורן אסף חזן: אני אתן לך פטור.

אורן אסף חזן: כשאתה תמשיך להיות בביוב אני אחסוך לך את הדגל.

ניסן סלומינסקי: לא, אורן, אורן, אורן.

אורן אסף חזן: אם זאת הרמה שלכם - - -

ניסן סלומינסקי: אורן, אורן.

אורן אסף חזן: חסכתי לו, מה אתה רוצה?

אורן אסף חזן: הוא יכול להיות בביוב לבד, בלי דגל.

<אביטל שטרנברג: לא, הם מכוח חוק, זה לא חל עליהם.

ניסן סלומינסקי: רבותיי, עשו לי טובה.

ניסן סלומינסקי: דב, בבקשה.

דב חנין: אני רציתי להגיד שאני מאוד חושש, אדוני היועץ המשפטי, שהוועדה כולה מתגלגלת לכיוון של עבירה על חוק הדגל.

דב חנין: כי חוק הדגל אוסר בצורה מפורשת לבזות את הדגל, ואני חושב שמה שאתם עושים כשאתם גוררים את הדגל לאירועים של ביוב זה פשוט לבזות את הדגל.

דב חנין: ולכן יש חשש גדול - - -

אורן אסף חזן: תגיד לי, את הקטע סטנד-אפ הזה כתב לך סטנדאפיסט מהשמאל?

אורן אסף חזן: בבית כתבו לך אותו?

אורן אסף חזן: חלמת עליו בלילה?

אורן אסף חזן: הכנת אותו בגיל צעיר וחיכית לרגע הנכון?

אורן אסף חזן: מה אתה מבלבל עכשיו, תן לנו להעביר חוק שאומר דבר פשוט: שגם אתה, דב חנין, תכבד את דגל ישראל.

אורן אסף חזן: לא תכבד, לא תופיע, זהו.

ניסן סלומינסקי: די, די, אורן, כולם רוצים לרוץ לישיבות סיעה.

אורן אסף חזן: אני רוצה ללכת לאכול, מה זה קשור?

אורן אסף חזן: יש לך חסינות, תתמודד.

אורן אסף חזן: הלאה.

דב חנין: לא רוצה חסינות, אני לא רוצה לפגוע בכבודו של הדגל.

דב חנין: ולכן - - -

ניסן סלומינסקי: זה בחוק המקורי, זה לא קשור.

דב חנין: לא, אבל אתם עושים עבירה, אתם מבזים את הדגל.

אורן אסף חזן: הוא אומר שבגלל שאנחנו עושים את החוק הזה אנחנו מבזים את הדגל.

אורן אסף חזן: מושב לצים.

<אביטל שטרנברג: אבל הוא לא - - -

ניסן סלומינסקי: לא, אביטל, זה סתם, את לא מכירה את דב, הוא מפותח ב - - -

<אביטל שטרנברג: אני רוצה בכל זאת - - -

ניסן סלומינסקי: לא, אביטל, אני מבקש.

ניסן סלומינסקי: אפשר לבקש מרויטל להיכנס, כי אנחנו רוצים להצביע.

ניסן סלומינסקי: רבותיי, יש כאן את הצעת החוק שהקראנו, עם התוספת - -

אורן אסף חזן: לא דיברנו על "מקום בולט", נגדיר את זה אחר כך?

ניסן סלומינסקי: - - עם התוספת שנאמרה פה בעל-פה על ידי נציגי משרד המשפטים וגיל.

ניסן סלומינסקי: מי בעד הצעת החוק, עם התוספת שנאמרה?

ניסן סלומינסקי: מי נגד?

ניסן סלומינסקי: בעד ההצעה – 3

ניסן סלומינסקי: נמנעים – אין

ניסן סלומינסקי: ההצעה אושרה.

דב חנין: אני נגד, ואני מתריע בפני הוועדה על הסכנה שהיא עוברת על סעיף 5 לחוק הדגל, הסמל והמנון המדינה.

ניסן סלומינסקי: הישיבה נעולה, תודה רבה.